Cattedrale de San Loenso
A San Loenso l' è intitolou a Cattedrale de Zena, consacrä in te l 'anno 1118 da o pappa Gelasio II, doppo esse stæta ricostruia in to scito de unn' atro edifizio sacro, che verso o IX-X° secolo o l' aveiva sostituio in te a sö funsion San Scî (a protocattedrale). De ritorno dae croxæ doppo a conquista de Gerusalemme, i zeneixi portaven in patria e reliquie de San Gian Battista, e l' ea anche pe dâ a queste unna sede degna che se decideiva de innarsä a növa Cattedrale.
Architettüa[Càngia | modifica wikitesto]
San Loenso a l' è in stile romanico, anche se a facciä a l' è stæta rifæta in stile gotico in to secolo XIII, a strisce orizzontali de dui coî. A lünetta do portä prinçipâ a rappresenta o martirio do Santo. L' interno o l' è diviso in te træ navatte; l' artâ mazzô o l' è do çinqueçento; ao de sôvia de questo gh' è a statua brozea de l' Immacolâ, do 1632. Ai læti de l' artâ se tröva e statue di Evangelisti.
In to tesoro se conserva quello ch'o l' è ritegnüo o Santo Graal döviou da Giöxiô Cristo dürante l' Ürtima Çenna.
Un atro oggetto molto famoso custodîo a l' interno da cattedrale o no l' è unn' opera d' arte ma un strumento de distrusion, veo memento d'a segunda guæra mondiâ e de distrusioin patie da Zena e da l' Italia in te quelli anni: o l' è un proietto da 381 sparou dä flotta ingleize in to bombardamento do 9 frevä 1941.
lij_Latn lij_Latn lij_Latn lij_Latn lij_Latn lij_Latn